আলাঁ রোবের

আলাঁ রোবের (ফরাসি: Alain Robert,জন্মনাম Robert Alain Philippe; জন্ম ৭ আগট, ১৯৬২) একজন ফরাসি শৈলারোহী (প্রাকৃতিক শিলা বা পাথরে আবৃত পাহাড়ে আরোহণকারী) এবং শহুরে আরোহী (শহরের বিভিন্ন উচ্চ ভবনে আরোহণকারী)। ফরাসি মাকড়সামানব হিসেবে তিনি খ্যাত। এছাড়া মানব মাকড়সা নামেও তিনি সুপরিচিত। বিশ্বের বিভিন্ন সুউচ্চ ভবনে কোন ধরনের যন্ত্রপাতি বা দড়ির ব্যবহার ছাড়াই আরোহণ করার জন্য রোবের বিখ্যাত। তবে ভবনে আরোহণের সময় তার সাথে সাধারণত চকের একটি ব্যাগ এবং একজোড়া অতিরিক্ত জুতা থাকে। যেহেতু কোন ভবনে উঠার জন্য কর্তৃপক্ষ সাধারণত অনুমতি দেয় না, তাই রোবের সকলের অগোচরে ভোরবেলা কাঙ্ক্ষিত ভবনে হাজির হন। ভবন বেয়ে উঠতে শুরু করলে উৎসুক জনগণ তার আরোহণ দেখতে জমায়েত হয়। ভবন বেয়ে উঠার কারণে রোবেরকে বহুবার পুলিশ ও আইন-শৃঙ্খলা রক্ষাকারী বাহিনীর দ্বারা গ্রেপ্তার হতে হয়েছে। অনেক সময় ভবনের উপরে উঠে পুলিশ তার আরোহণ শেষে তাকে গ্রেপ্তার করেছে। পর্বতগাত্র ও শিলাস্তর বেয়ে আরোহণের অভিজ্ঞতা ও কৌশল তাকে ভবনের বিভিন্ন ক্ষুদ্র খাঁজ ও জানালার ফ্রেম বেয়ে উঠতে সহায়তা করে। অনেক আরোহণের সময়ই তিনি কোন ধরনের বিশ্রামের সুযোগ পাননা, সেক্ষেত্রে তাকে কয়েক ঘণ্টা ধরে আরোহণ চালিয়ে যেতে হয়। প্রায়ই সময়ই একটি চকের ব্যাগ তার কোমরে বাঁধা অবস্থায় দেখতে পাওয়া যায়। রোবের বিশ্বের বিভিন্ন সুউচ্চ ভবনে আরোহণ করেছেন, এর মধ্যে রয়েছে দুবাই-এর বুর্জ খলিফা, প্যারিসের আইফেল টাওয়ার ও মোঁপারনাস টাওয়ার, সিডনি অপেরা হাউসসহ বিশ্বের বেশ কয়েকটি উচ্চতম ভবন। ১৯৯৭ সালে তিনি কুয়ালা লামপুরের পেট্রোনাস টুইন টাওয়ারে আরোহণের চেষ্টা চালান, তবে ৬০তম তলায় গিয়ে তিনি পুলিশের হাতে আটক হন। ১৯৯৯ সালে তিনি শিকাগোর বিখ্যাত সিয়ার্স টাওয়ারে সফলভাবে আরোহণ করেন। ড্যান গুডউইনের পরে দ্বিতীয় ব্যক্তি হিসেবে তিনি এই আরোহণ করেন। ১৯৯৯ সালের জুনে রোবের পোল্যান্ডের রাজধানী ওয়ারশ-এর ১৭০ মিটার উচ্চতাবিশিষ্ট ম্যারিয়ট হোটেলের শীর্ষে আরোহণ করেন। ২০০০ সালে রবার্ট প্যারিসের বিখ্যাত লুক্সর ওবেলিস্কে উঠেন। ২০০৩ সালে রোবের সংযুক্ত আরব আমিরাতের ২০০ মিটার উচ্চতাবিশিষ্ট ন্যাশনাল ব্যাংক অব আবু ধাবি ভবনে বৈধভাবে আরোহণ করেন। তার এই আরোহণ প্রায় ১০০,০০০ জন মানুষ উপস্থিত থেকে দেখে। প্রচারের স্বার্থে বিভিন্ন ভবনে আরোহণের জন্য রোবেরকে অর্থ প্রদানের প্রস্তাব করেন অনেকে। ২০০৩ সালের মে মাসে লন্ডনের লয়েডস বিল্ডিং-এ আরোহণের জন্য তাকে ১৮,০০০ মার্কিন ডলারের প্রস্তাব দেয়া হয়। তিনি এই প্রস্তাব গ্রহণ করেছিলেন। এই আরোহণের উদ্দেশ্য ছিল ব্রিটিশ টেলিভিশন চ্যানেল স্কাই মুভিজ-এ স্পাইডারম্যান চলচ্চিত্রটির আনুষ্ঠানিক মুক্তির প্রচারণা। ২০০৪ সালের অক্টোবরে ফরাসী তেল কোম্পানি তোতাল-এর ১৮৭ মিটার উচ্চতাবিশিষ্ট সদর দপ্তর ভবনে স্পাইডারম্যানের পোশাক পরে আরোহণ করেন। ২০০৬ সালের সেপ্টেম্বরে রোবের লিথুনিয়ার সর্বোচ্চ ভবন ইউরোপা টাওয়ারে আরোহণ করেন। ভবনটি ১৪৮ মিটার উচ্চতাবিশিষ্ট। অপ্টিমাস নামের একটি মোবাইল সেবাদাতা প্রতিষ্ঠানের বিজ্ঞাপনের অংশ হিসেবে ঐ বছরেই তিনি পর্তুগালের তরে ভাস্কো ডা গামা নামের একটি উচ্চ ভবনে আরোহণ করেন। ২০০৬ সালের শেষে তিনি মেক্সিকোর সান্তা ফে ওয়ার্ল্ড প্লাজায় আরোহণ করেন। ২০০৭ সালের ফেব্রুয়ারিতে রোবের আবু ধাবি ইনভেস্টমেন্ট অথোরিটি সদর দপ্তর ভবনে বৈধভাবে আরোহণ করেন। ২০০৮ সালের ৫ জুন রোবের নিউ ইয়র্ক টাইমস ভবনে আরোহণ করেন। আরোহণে শেষে তিনি বৈশ্বিক উষ্ণতা বৃদ্ধি সম্পর্কে সচেতনতামূলক একটি ব্যানার প্রদর্শন করেন এবং এর পরপরেই পুলিশ তাকে অবৈধ আরোহণের জন্য গ্রেপ্তার করেন। ব্যানারে লেখা ছিল “বৈশ্বিক উষ্ণতার কারণে ৯/১১-এর চেয়েও বেশি সংখ্যক মানুষ প্রতি সপ্তাহে মারা যায়।” ২০০৯ সালের জি-২০ লন্ডন সম্মেলন চলকালে রোবের লয়েডস বিল্ডিং-এর ৯ম তলায় আরোহণ করে ১০০ ফিটের একটি ব্যানার প্রদর্শন করেন, যাতে লেখা ছিল পৃথিবীকে রক্ষার জন্য ১০০ মাস অবশিষ্টি রয়েছে। ২০০৯ সালের জুনে তিনি সিডনির আরবিএস টাওয়ারের ৪১তম তলায় আরোহণ করেন। নিচে নেমে এলে পুলিশ তাকে গ্রেপ্তার করে। ২০১১ সালের মার্চে তিনি বিশ্বের সর্বোচ্চ ভবন বুর্জ খলিফায় (৮২৮ মিটার) আরোহণ করেন। এই আরোহণে তার ছয় ঘণ্টার কিছু বেশি সময় লাগে। তবে নিরাপত্তাজনিত নিয়ম পালনের স্বার্থে তিনি একটি দড়ির ব্যবহার করেন। ২০১১ সালের সেপ্টেম্বরে মস্কো সরকারী বিশ্ববিদ্যালয়ের ২৪০ মিটার উচ্চতার কেন্দ্রীয় টাওয়ারে আরোহণকরেন। ২০১২ সালে দোহার ৩০০ মিটার উচ্চতার অ্যাস্পায়ার টাওয়ারে সবচেয়ে কম সময়ে (১ ঘণ্টা, ৩৩ মিনিট, ৪৭ সেকেন্ড) আরোহণের মাধ্যমে গিনেজ বিশ্ব রেকর্ড অর্জন করেন। ২০১২ সালে তিনি বৈধভাবে মরিশাস টেলিকম টাওয়ারে আরোহণ করেন। তার এই আরোহণ ছিল একটি মোবাইল সেবাদাতা প্রতিষ্ঠানের বিজ্ঞাপনের জন্য। ২০১৫ সালের ১২ এপ্রিল তিনি ৩০৭ মিটার উচ্চতার সায়ান টাওয়ারে ৭০ মিনিটে আরোহণ করেন। নিম্নের তালিকায় রোবের কর্তৃক আরোহণ করা বিশ্বের বিভিন্ন উল্লেখযোগ্য ভবন ও স্থাপনার উল্লেখ করা হয়েছে: "The Awesome Alain Robert"। YouTube। সংগ্রহের তারিখ ২০১৫-১০-০৯।  Ed Douglas, "Vertigo? No problem for Spiderman", Manchester Guardian Weekly, ১১ মে ১৯৯৭, p. ৩০ "Willis Tower"। ২০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৪ জুলাই ২০১১।  "Alain Robert solo urban climbing world tour"। Alain Robert। ৩১ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৬।  "Spiderman Alain Robert, the French daredevil climber: his famous climbs"। London: Telegraph UK। ১ সেপ্টেম্বর ২০০৯। সংগ্রহের তারিখ ১৪ জুন ২০১১।  'Firemen rescue dizzy French Spiderman'. IOL News, ৮ সেপ্টেম্বর ১৯৯৯. Retrieved on ২০ মার্চ ২০১৩. 'Spiderman scales ৩৩-floor skyscraper. BBC News, ৮ অক্টোবর ২০০৯. Retrieved on ৯ অক্টোবর ২০০৯. "'French "Spiderman" arrested atop Lisbon bridge"। Reuters India। ৬ অগাস্ট ২০০৭। ১১ এপ্রিল ২০০৮ তারিখে মূল থেকে আর্কাইভ করা। সংগ্রহের তারিখ ৬ অগাস্ট ২০০৭।  "৯০-minute high = ১৫ days in Chinese jail"। Reuters। ৩১ মে ২০০৭। ৭ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৬।  "'Homem-aranha francês é preso novamente em SP após escalar Edifício Itália, prédio que ele diz ser "horrível""। UOL.com। ২৭ ফেব্রুয়ারি ২০০৮। ১ মার্চ ২০০৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০০৮।  'Spiderman' climbs up side of Beirut's Phoenicia Hotel ওয়েব্যাক মেশিনে আর্কাইভকৃত ৮ জানুয়ারি ২০০৯ তারিখে. The Daily Star, ১৩ অক্টোবর ২০০৮. Retrieved on ১৫ অক্টোবর ২০০৮. অফিশিয়াল ওয়েবসাইট